kk en en ba kk kk kk mn kk ky ru kk ru kk bg kk ru ky kk en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en en kk kk ky kk ky uk en kk kk kk fr kk kk nb ky kk de kk kk fr kk kk en kk kk en kk kk sv kk kk fr kk kk fr ky kk da kk kk en kk kk fr kk kk de kk kk fr kk kk fr ky kk fr bg kk fr bg kk fr mn kk it kk kk sv kk kk fr ru kk nb kk kk en kk kk de ru kk fr ky kk en kk ru ru tt bg kk ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en kk ky kk en es en es kk kk kk eu kk kk ca kk kk oc kk kk ca bg kk ca kk kk oc kk kk oc kk kk oc kk kk kk kk
ТАТУЛЫҚТЫҢ ТАПТЫРМАС ҮЛГІСІ - Атырау газеті
Ассамблея – еліміздегі бірлік пен келісімнің киелі бесігі, тұтастық пен тұрақтылықтың құтты шаңырағы. Құрылғанына жиырма жыл толып отырған бұл қоғамдық институт мемлекет өміріндегі өзекті мәселелер талқыланып, келелі шешімдер қабылданатын үлкен сұхбат алаңына айналды. Қоғамдық тұрақтылық, келісім мәселелері әлемдік күн тәртібіне көтеріліп отырған шақта бұл құрылымның мазмұнын одан әрі арттыру маңызды. Қазақстан халқы Ассамблеясы Төрағасының орынбасары – Хатшылық меңгерушісі Ералы Тоғжановпен арадағы әңгіме де осы мәселелерге, үстіміздегі атаулы жылдың маңызы мен мәніне арналды.
– Ассамблея жылы қатардағы көп мерейтойлардың бірі емес. Неге дейсіз ғой? Себебі, бейбітшілік пен келісімді, тұрақтылық пен татулықты сақтай отырып, елді дамытудың бірегей тетігіне айналған Қазақстан халқы Ассамблеясы – елдігіміздің өшпес құндылығы болған бірлігіміздің басты тұтқасы. Рас, түрлі мәртебесі бар қоғамдық институттардың мерейтойларын мемлекеттік деңгейде атап өту дәстүрі елімізде жоқ. Бірақ, бірлік пен бейбітшілік, келісім болмаған жерде елімізді өркендету жолындағы үлкен қажыр-қайратпен жасалып жатқан еңбектің бәрі де бекер. Яғни, бұл – Ассамблея институты дегеннен бұрын, ел бірлігінің, бейбітшілік пен келісімнің, Назарбаев моделінің жылы.
– Жиырма жыл аз уақыт емес. Жиырма жыл ішінде тәуелсіздіктің тұтас бір буыны өсіп, жетілді. Еліміздің жиырма жылдық тарихы өткен күннің еншісінде қалды. Өз-өзімізге есеп беріп, ойланатын да, алға жоспар құратын да кез жетті. Сіздіңше, осы бір уақыт ішінде Ассамблея негізгі мақсатына жете алды ма? Жалпы, бұл институт біздің елдігімізге не берді?
– Ассамблеяның тарихы – соңғы жиырма жылдағы Қазақстанның тарихы. Тиісінше, дербес институт ретінде Ассамблеяның жүрген жолы, оның жеткен жетістіктері мен шыққан биіктері еліміздің даму даңғылындағы айтулы оқиғалармен тығыз астасып жатыр. Өткен жиырма жылда Қазақстан қоғамының ішкі ықпалдасуының, қоғамдық келісім мен ел бірлігін нығайтудың біртұтас мемлекеттік және қоғамдық жүйесі толығымен қалыптасты. Қазақстан халқы Ассамблеясы мемлекеттің этностық саясатын қоғамдық келісім саясаты деңгейіне көтерген бүкілхалықтық институтқа айналды. Этносаралық қатынастарды реттеудің толық заңнамалық базасы құрылды. Ассамблеяға конституциялық орган мәртебесі беріліп, ол Парламент Мәжілісіне тоғыз депутат сайлау құқығын иеленді. Мұның барлығы егемен еліміздің дамуы жолында, оның қоғамдық өміріндегі әр маңызды қадамында Ассамблеяның тығыз байланыста жүргенін көрсетеді.
Бастысы, Ассамблея институты азаматтық қоғамның ең дамыған салаларының біріне және қоғамдық бірлестіктер мен мемлекеттің өзара әрекеттестігіне қажетті негізгі сұхбаттастық алаңына айналды. Қазақстанда 820 этномәдени бірлестік жұмыс істейді. Ассамблея мен этномәдени бірлестіктердің активі 67 мыңнан астам адамды қамтиды. Елбасының тапсырмасы бойынша аймақтық әкімдіктердің жанынан ақылдастық-кеңестік орган ретінде құрылған Қоғамдық келісім кеңестері Ассамблеяның жалпыхалықтық институт мәртебесін айшықтай түседі.
– Ақпарат айдынында жүріп жатқан мылтықсыз майдан көп жағдайда шынайы дәлелі жоқ дерексіз мәліметтердің қоғам тарапынан белгілі бір деңгейде айтыс, тіпті кейде тартыстың тууына себеп болып жатады. Осы тұрғыда, яғни бұқараға тиісті жол сілтеудегі Ассам-блеяның алатын орны қаншалықты деп ойлайсыз?
Қазақстандық модель – әлемге үлгі
– «Қоғамдық келісімнің қарапайым формуласы» немесе «Қазақстандық модель» деп жатамыз ғой. Бұл тіркестердің ресми жиындарда сан рет қайталау үшін ғана қолданылатын әдемі сөздер емес екендігін уақыттың өзі дәлелдеп отыр. Сонау «Араб көктемінен» кейін дегбірі қашқан әлем бір тыныштанбай-ақ қойды. Осындайда, қазақстандық келісім формуласын әлемге үлгі ету жаһандық деңгейдегі қажетті нәрсе сияқты көрінеді…
– Айтуыңыз орынды. Жалпы, Ассамблея тарапынан қоғамдық келісімнің қазақстандық үлгісін шет мемлекеттерге насихаттау жұмыстарының халықаралық ынтымақтастық саласында жалғасын тауып жатқандығын атап өткім келеді. Еуропадағы Қауіпсіздік және ынтымақтастық ұйымында, Біріккен Ұлттар Ұйымында жасалған бейбітшіліктің Қазақстандық моделінің арнайы таныстырылымдары халықаралық сарапшылар тарапынан жоғары бағаға ие болды.
Қоғамдық келісімнің Қазақстандық моделін зерттеу үшін Ассамблеяға әлемнің 15 мемлекетінен, атап айтқанда, Болгария, Ұлыбритания, Германия, Франция, Испания, Италия, Қытай, Малайзия, АҚШ, Ресей, Түркия, Украина және Армения елдерінен шетелдік сарапшылар мен ғалымдар, дипломаттар, журналистер, сондай-ақ үкіметтік емес ұйым өкілдері 60-тан астам өтініш білдірді. Бұл шетелдік әріптестеріміздің Елбасы Нұрсұлтан Назарбаевтың алысты көздеген салмақты да, салиқалы саясатын мойындап қана қоймай, Қазақстан басшысы өз қолымен құрған Бейбітшілік пен қоғамдық келісімнің қазақстандық моделін толеранттылықтың ең таңдаулы үлгісі ретінде зерттеп, зерделеуге және оны өз елдерінде қолданысқа енгізуге ынталы екендерін көрсетеді. Ассамблея ел бірлігінің жарқын жетістіктерін әлемге паш етудің тағы бір тамаша алаңы ретінде ЕХРО-2017 көрмесін пайдалануды көздейді. Ол үшін ЕХРО көрмесін өткізу шараларының аясында Қазақстандағы этномәдени бірлестіктердің жетістіктерін көрсетудің арнайы тұжырымдамасы да дайындалды.
– Мемлекет – тілімен мәңгілік. Ендеше, сұхбатымызды мемлекеттік тілді меңгеру мәселесіне байланысты ресми орган өкілі ретіндегі ойыңызбен қорытындыласақ…
– Мемлекеттік тілді меңгеру Қазақстанның әрбір азаматының міндеті мен парызы болуы керек. Сонымен қатар, қазақ тiлiн білу бәсекеге түсе алатындықты және қоғамдық өмiрде белсендiлікті анықтайтын басты шарт болуы қажет. Бұл мемлекеттік тілдің Қазақстан халқының рухани ұлттық ынтымағының маңызды басымдығы, басты факторына айналуына жол ашады.
Тәуелсіз Қазақ елі тарихи жыл – Қазақстан халқы Ассамблеясы жылына аяқ басты. Бұл институт – еліміздегі тұрақтылық пен келісімге сына қағып, сызат түсіруге және адамдардың тілі мен дініне, ұлты мен әлеуметтік санатына қарай кемсітуге жол бермейді. Қазақстан халқы Ассамблеясы – бейбітшілік пен келісімнің іргетасы. Бұл – барлық азаматтардың қалауы ескерілетін жалпыхалықтық сипаттағы инновациялық модель. Ол дербес қоғамдық институт ретінде өзінің міндеті мен мақсатын мүлтіксіз атқарып отыр.
(Арнайы «Атырау» газеті үшін).
Қарттарым – асыл қазынам
Жолдағы қауіпсіздік бәрінен маңызды
«AMANAT» партиясының кезектен тыс ХХІV съезіне Атырау облысынан делегаттар сайланды
Атырауда Мұхтар Шахановқа ерекше құрмет көрсетілді
Көне тарих көмбесіндегі кездесу
Бозбала бойындағы намысты қалай оятамыз?
Мектептің мерейі, оқушының болашағы – ҰСТАЗДЫҢ ҚОЛЫНДА
Ұстаздардың әлеуметтік жағдайы талқыланды
Тұғырнамада қандай тақырыптар қамтылған?
АВТОРЛЫҚ БАҒДАРЛАМА: ІЗДЕНІСТЕН НӘТИЖЕГЕ ДЕЙІН
Бас прокуратурада бизнес мәселелері талқыланды
Атырау университетінде жаңа аудитория ашылды
«Отбасы – береке мен бірліктің бастауы»
«Түркістан жыланы»: ОЛ ТУРАЛЫ НЕ БІЛЕМІЗ?
Қаламының желдірме желі бар
Құрманғазыда егіздер шеруі өтті
«MEKTEP-ONLINE» – оқушыға мол мүмкіндік
Атырауда агрокешен маманға зəру
«28 ілмек» еріктілері шала туған балаларға бұйымдар тоқыды
Қызылқоғалық шаруагер асыл тұқымды мал басын өсіріп отыр
ТАРИФ: Тұрғындарды тығырыққа тіремеуі тиіс
Камералдық бақылау нені көрсетеді?
«AMANAT» партиясының кезектен тыс ХХІV съезіне Атырау облысынан делегаттар сайланды
Бүгін «AMANAT» партиясының облыстық филиалының кезектен
Тұғырнамада қандай тақырыптар қамтылған?
Қазір – өзгерістер уақыты. Жаңашыл бастамалар
Мемлекет басшысы Қасым-Жомарт Тоқаевтың 1 қыркүйек
Камералдық бақылау нені көрсетеді?
Камералдық бақылау нәтижелері бойынша анықталған бұзушылықтарды
ШЫҰ: Бас прокурорлар бас қосты
Шанхай ынтымақтастық ұйымына мүше мемлекеттер бас прокурорларының
Қазақстан-Ресей шекарасындағы ахуал белгілі болды
Бүгінгі таңда Қазақстан-Ресей шекарасында Қазақстан
Орталық сайлау комиссиясы дайындықты бастайды
22 қыркүйекте Қазақстан Республикасы Орталық сайлау
Қазақстанда Президент сайлауы 20 қарашада өтпек
ҚР Президентінің кезектен тыс сайлауы 20 қарашада тағайындалды
Газет Қазақстан Республикасы ақпарат және коммуникациялар министрлігі ақпарат комитеті мерзімді баспасөз басылымын, ақпараттық агенттігін және желілік басылымды есепке қою, қайта есепке қою туралы 2018 жылғы 16 мамыр күнi тiркелiп, тiркеу туралы №17097-Г куәлiгi берiлген.
Авторлар жарияланымындағы  пiкiрлер  редакцияның түпкiлiктi көзқарасы
болып танылмайды. Қолжазбалар өңделедi және  авторға қайтарылмайды.